Milyen színű fagyálló hűtőfolyadék kell az autóba?
A fagyálló hűtőfolyadék színe sok tévhitet szült az autótulajdonosok körében. Legtöbben a színek alapján különböztetik meg őket; van kék, zöld, piros, de már megjelent a lila és a sárga hűtőfolyadék is. Amit minden típusról tudni kell az az, hogy a fagyálló hűtőfolyadékok a kémiai adalékoknak köszönhetően képesek csökkenteni a víz alapú folyadékok fagyáspontját, vagy akár növelni forráspontjukat. A szervetlen savas technológiájú hűtőfolyadékok szilikátokat és foszfátot tartalmaznak, és korroziógátló hatásuk van, hogy megvédjék az autó hűtőtestét és motorját. Ezeket általában világos zöld színben forgalmazzák, és 50.000 kilométerenként vagy minden második évben cserélni kell. Ezek tipikusan az 1990-es években, és az annál régebben gyártott autókban használatosak. A szerves savas technológiájú hűtőfolyadékot ezzel szemben az újabb gyártású autókban szokták alkalmazni, de a régebbiekben is megtalálható. Színe a narancssárgától a sötét zöldig terjed. Ez a verzió nem tartalmaz szilikátokat és foszfátot, viszont olyan korróziógátló összetevőket igen, amik hosszabbá teszik élettartamát az előbb említett társéhoz képest. Ezeket 250.000 kilométerenként, de legalábbis mindent ötödik évben cserélni kell. A harmadik, és egyben utolsó fajta a hibrid hűtőfolyadék, amit kizárólag új autókban alkalmaznak. Ezek a citromsárga és narancssárga hűtőfolyadékok hozzáadott szilikátokat tartalmaznak, amik megnövelik az alumínium védelmet, és meggátolják a rozsdásodást, korróziót. Ezeket is 250.000 kilométerenként vagy minden ötödik évben cserélni kell.Az, hogy milyen színű hűtőfolyadék töltendő az autójába, a jármű kezelési útmutatójából deríthető ki pontosan. Ha bizonytalan a döntést illetően, kérje szerelőink segítségét, akik készséggel vállalják a hűtőfolyadék cserét!
hu